Italiano: I baracconi alla Foce

Sì, mi ricordo di quando andavamo alla Foce a vedere i baracconi, e il ciarlatano estraeva i denti con un colpo di pistola e i pagliacci prendevano per mano gli scimpanzé ammaestrati e li facevano andare in bicicletta, e i ragazzini andavano al teatro delle marionette, e c’era il domatore di piante carnivore, che dava loro un capretto intero, o un agnello, da spolpare e le piante lo ingoiavano in un attimo. Ricordo, sì, la donna con tre teste e quell’altra con la coda di pesce; ma badatemi bene, non c’era niente di vero, mai niente di vero. E se lo dico, so quel che dico, poichè una volta sono entrato dietro le quinte, con la complicità di un amico, a vedere che cosa succedeva davvero là dentro, quando non c’era spettacolo. E ho scoperto che non c’era niente di vero; il mio amico ha aperto una porta di nascosto e mi ha fatto vedere che nelle gabbie non c’erano gli scimpanzé, ma gli uomini, vestiti da clown, che si aggiravano agitatissimi qua e là, come anime in pena; e c’erano gli scimpanzè che gli davano da mangiare e se gli uomini erano troppo nervosi, le scimmie li picchiavano pure. Erano le scimmie, quelle che avevano ammaestrato gli uomini a fare i clown e a fingere di comandare, e non il contrario. Ma la cosa più spaventosa, l’ho vista nel baraccone successivo, dal teatro delle marionette; nella grossa cesta, che solitamente contiene le figure di legno quando non lavorano, c’erano i marionettisti, fermi, senza vita, con gli occhi fissi nel vuoto. Erano loro le vere marionette, e anzi ce n’era uno che si era spezzato un braccio e dovevano ripararlo come potevano; era su di un tavolo e tutto attorno aveva le marionette di legno che ce la mettevano tutta per operarlo, affinché fosse pronto per lo spettacolo serale. Sono le marionette, quelle che fanno muovere i marionettisti e non viceversa. Il mio amico voleva farmi entrare anche nell’altro baraccone, quello delle piante carnivore, ma mi è mancato il coraggio e non ci sono mai entrato.

Ligure: I baraccoin a-a Foxe

Scì, mi me sovvëgno de quande s’anava a-a Foxe à vedde i baraccoin, e o ciarlatan o levava i denti con un corpo de pistòlla e i paggiassi piggiavan pe man i scimpansé domestegæ e î favan anâ in sciâ biçicletta, e i figgeu anavan a-o tiatrin di marionetti, e gh’ea o dommatô de ciante che mangia carne, ch’o ghe dava un cravetto intrego, ò un bæ, da desporpoâ e e ciante se ô collavan zu inte un momento. Me sovvëgno, scì, da dònna con træ teste e de quell’atra co-a coa de pescio; ma dæme mente ben, no gh’ea ninte de veo, mai ninte de veo. E se ô diggo, sò cöse me diggo, apreuvo che unna vòtta son introu derê e quinte, co-a comprixitæ de un amigo, à vedde cöse succedeiva pe in davei là drento, quande no gh’ea de spettacolo. E ò descoverto che no gh’ea ninte de veo: o mæ amigo o l’à averto unna pòrta d’arrescoso e o m’à fæto vedde che inte gagge no gh’ea i scimpansé, ma i òmmi, vestii da paggiassi, che giavan tutti sciätæ de sa e de là, comme de anime in peña; e gh’ea i scimpansé che ghe dava da mangiâ, e se i òmmi ean tròppo nervoxi, e scimie î piccavan ascì. Ean e scimie, quelle ch’aiva domestegou i òmmi à fâ i paggiassi e à fâ mostra de commandâghe, e no a-a reversa. Ma a cösa, ch’a metteiva ciù poia che tutto, l’ò vista into baraccon apreuvo, da-o tiatro di marionetti; inta gròssa coffa, che pe commun a contëgne e figue de legno quande no travaggian, gh’ea i marionettisti, fermi, sensa vitta, co-i euggi fissæ into veuo. I vëi marionetti ean lô, e ançi ghe n’ea un che se gh’ea stoccou un brasso, e doveivan dâghe recatto comme poeivan: o l’ea in sce unna töa e tutto d’in gio o gh’aiva i marionetti de legno che ghe davan drento à opeâlo, tanto ch’o foïse lesto pe-o spettacolo da seia. Son i marionetti, quelli che fan mesciâ i marionettisti, e no a-a reversa. O mæ amigo o voeiva fâme intrâ ascì inte quell’atro baraccon, quello de ciante che mangia carne, ma no gh’ò avuo cheu, e no ghe son mai anæto.